เรื่องร้องเรียน (ท่อระบายน้ำ,ถนน,ร้องเรียน,ความสะอาด,คลอง,ป้าย) วันที่ 2023-08-30 06:46:39 — แขวงวัดโสมนัส เขตป้อมปราบศัตรูพ่าย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034404
ขอให้เข้มงวดกวดขันการปล่อยน้ำเสียจากท่อระบายน้ำลงสู่คลองแสนแสบ บริเวณ ประตูน้ำราชเทวี ซอยเพชรบุรี 19 ถนนเพชรบุรี 19 แขวงราชเทวี (ตามผู้ร้องแจ้ง) เขตราชเทวี กรุงเทพมหานคร จุดสังเกต ภายในซอยเพชรบุรี 19 มีท่อระบายน้ำที่มีน้ำไหลลงเข้าสู่คลองแสนแสบ เป็นระยะทางประมาณ 500 เมตร ซึ่งอยู่ใกล้กับตึกใบหยก 1 ซึ่งอยู่ในความรับผิดชอบของสำนักงานเขตราชเทวี เนื่องจากผู้ร้องแจ้งว่า ในบริเวณพื้นที่ดังกล่าว มีโรงแรมตั้งอยู่จำนวนมาก จะประสบปัญหากลิ่นเหม็นรบกวนของน้ำเสียที่ระเหยขึ้นมาส่งกลิ่นเหม็นรบกวนจากท่อระบายน้ำ ซึ่งเป็นน้ำเสียที่จะไหลลงสู่คลองแสนแสบ สาเหตุมาจากการปล่อยน้ำเสียของโรงแรมต่างๆในพื้นที่ลงมาจากท่อระบายน้ำ ซึ่งกลิ่นเหม็นรบกวนดังกล่าวสามารถทำอันตรายต่อเยื่อบุจมูกได้ ซึ่งเป็นแหล่งชุมชนและยังมีความแออัดด้วย ทำให้ประชาชนในพื้นที่ได้รับความเดือดร้อนมากกว่า 50 หลังคาเรือน ประกอบกับผู้ร้องแจ้งว่า ทางร้าน (ไม่ระบุชื่อร้าน) ในพื้นที่มีการตั้งป้ายร้านรุกล้ำพื้นที่สาธารณะด้วย และบางอาคารยังมีการตั้งเครื่องปรับอากาศยื่นออกมา แต่ยังไม่มีเจ้าหน้าที่ของสำนักงานเขตฯเข้าไปดำเนินการใดๆเช่นกัน ประสบปัญหามาเป็นระยะเวลาประมาณ 1-2 ปี จึงประสงค์ให้หน่วยงานที่เกี่ยวข้องเข้มงวดกวดขันการปล่อยน้ำเสียจากท่อระบายน้ำฯ โดยการจัดสรรเจ้าหน้าที่เข้าไปตรวจสอบ เพื่อบรรเทาความเดือดร้อนให้แก่ประชาชนในพื้นที่ต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata